ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3064/00

υποβολή: Francesco Rutelli (ELDR) προς την Επιτροπή

(2 Οκτωβρίου 2000)

Θέμα: Θανατική ποινή

Η δέσμευση κατά της πρακτικής της θανατικής ποινής από καιρό αποτελεί προτεραιτότητα του Ευρωπαϊκού Κοινοβουλίου και της εξωτερικής πολιτικής της Ένωσης. Με σκοπό να συμβάλλει ενεργά στην επικράτηση των αξιών που κατοχυρώνουν το απαραβίαστο της ανθρώπινης ζωής, το Κοινοβούλιο ενέκρινε το 1999 μια σειρά

τροπολογιών προκειμένου οι θέσεις του προϋπολογισμού B7-702, B7-703, B7-704, B7-705 και B7-707 να χρησιμοποιηθούν μεταξύ άλλων και σε ενημερωτικές εκστρατείες και πρωτοβουλίεςπέρ ενός μορατόριουμ όσον αφορά τις θανατικές εκτελέσεις. Πρόκειται για ένα καθήκον μεγάλης ηθικής αξίας και ουσιαστικήςποστήριξης προς όποιους σε όλο τον κόσμο μάχονται κατά της θανατικής ποινής. Ζητείται ως εκ τούτου από την Επιτροπή να εκθέσει λεπτομερώς ποιές είναι οι πρωτοβουλίες που μέσω των διαφόρων θέσεων του προϋπολογισμούλοποιήθηκαν προκειμένου να δοθεί συνέχεια στις τροπολογίες του Ευρωπαϊκού Κοινοβουλίου.

Απάντηση του κ. Patten εξ ονόματος της Επιτροπής

(18 Οκτωβρίου 2000)

Από το 1995, ο κοινοτικός προϋπολογισμός (γραμμή B7-7040) επιτρέπει τη χρηματοδότηση ορισμένως δράσεων μη κυβερνητικών οργανισμών που μάχονται για την κατάργηση της θανατικής ποινής. Οι κανονισμοί(1) που θέσπισε το Συμβούλιο στις 29 Απριλίου 1999, προβλέπουν μια νομική βάση για τη συνέχιση και την ανάπτυξη δραστηριοτήτων γύρω από τα δικαιώματα του ανθρώπου. Οι κανονισμοί αυτοί προβλέπουν τη συνέχιση των εν λόγω πρωτοβουλιών για την κατάργηση της θανατικής ποινής.

Το 1999, η Επιτροπή χρηματοδότησε, μαζί με το Συμβούλιο της Ευρώπης, ένα κοινό πρόγραμμα για την κατάργηση της θανατικής ποινής(δράση για την κινητοποίηση της κοινής γνώμης στα κράτη μέλη του Συμβουλίου της Ευρώπης). Το 2000, αποφασίστηκε η διεξαγωγή δυο δράσεων. Η πρώτη αφορά την παροχή βοήθειας τους καταδικασμένους σε θάνατο στην Καραϊβική και οι οποίοι δεν διαθέτουν αρκετούς χρηματικούς πόρους για να αντικρούσουν τις εναντίον τους κατηγορίες (512 952). Η δεύτερη έχει στόχο την ευαισθητοποίηση της κοινής γνώμης και τη στήριξη των ατόμων που δραστηριοποιούνται για την κατάργηση της θανατικής ποινής στις Φιλιππίνες, στις Ηνωμένες Πολιτείες, στην Καραϊβική και στην Ευρώπη (675 859).

(1) Κανονισμός(ΕΚ) αριθ. 975/1999 του Συμβουλίου, της 29ης Απριλίου 1999, για τον καθορισμό των προϋποθέσεων για την εφαρμογή των δράσεων συνεργασίας για την ανάπτυξη, που συμβάλλουν στο γενικό στόχο της ανάπτυξης και της εδραίωσης της δημοκρατίας και του κράτους δικαίου, καθώς και του σεβασμού των δικαιωμάτων του ανθρώπου και των θεμελιωδών ελευθεριών και κανονισμός (ΕΚ) αριθ. 976/1999 του Συμβουλίου, της 29ης Απριλίου 1999, για τον καθορισμό των προϋποθέσεων για την εφαρμογή των κοινοτικών δράσεων, πλην των δράσεων συνεργασίας για την ανάπτυξη, οι οποίες συμβάλλουν, στα πλαίσια της κοινοτικής πολιτικής για τη συνεργασία, στο γενικό στόχο της ανάπτυξης και της εδραίωσης της δημοκρατίας και του κράτους δικαίου, καθώς και του σεβασμού των δικαιωμάτων του ανθρώπου και των θεμελιωδών ελευθεριών στις τρίτες χώρες, ΕΕ L 120 της 8.5.1999.
ΓΡΑΠΤΗ ΕΡΩΤΗΣΗ E-2892/00

υποβολή: Bart Staes (Verts/ALE) προς την Επιτροπή

(14 Σεπτεμβρίου 2000)

Θέμα: Παραβίαση του δικαιώματος γνώμης και των δικαιωμάτων του ανθρώπου στο ιταλικό κράτος

Ο δρ. Giuseppe Segato, γεννηθείς στο Borgoricco (ΡD) στις 17 Ιουνίου 1954, καταδικάσθηκε σε φυλάκιση 3 ετών και 7 μηνών για ανατρεπτική συμπεριφορά λόγω ηθικής συμπαράστασης στην ομάδα που στις 9 Μαΐου 1997 κατέλαβε, χωρίς την παραμικρή άσκηση βίας, το Κωδωνοστάσιο της πλατείας του Αγίου

Μάρκου στη Βενετία με σκοπό τη διεκδίκηση της αυτοδιοίκησης της περιοχής Veneto. Στο ιταλικό κράτος εξακολουθούν να ισχύουν διατάξεις όπως το άρθρο 241 του ποινικού κώδικα που ανάγονται στο δικτατορικό φασιστικό καθεστώς του Μουσολίνι, οι οποίες τιμωρούν με φυλάκιση όσους αποζητούν με πολιτικά και ειρηνικά μέσα την ανεξαρτησία μιας περιοχής από τη σημερινή ιταλική Δημοκρατία.

Μπορεί η Επιτροπή να εξακριβώσει εάν η συμπεριφορά των δικαστών του ιταλικού κράτους συνιστά ανοικτή παραβίαση, στη συγκεκριμένη και σε άλλες περιπτώσεις, του δικαιώματος γνώμης που αποτελεί το θεμέλιο κάθε δημοκρατίας καθώς και του άρθρου 6 της Συνθήκης για την Ευρωπαϊκή Ένωση;

Θεωρεί η Επιτροπή ότι τα άρθρα του ιταλικού ποινικού κώδικα αποκαλουμένου κώδικα Rocco, και ιδιαίτερα εκείνα κατά των ούτως ειπείν αδικημάτων γνώμης και κατά όσων θίγουν την εθνική ενότητα, τα οποία ανάγονται στη φασιστική δικτατορία του Μπετίτο Μουσολίνι και είναι ακόμη σε ισχύ, παραβιάζοντας τις αρχές της ελευθερίας, της δημοκρατίας, του σεβασμού των ανθρωπίνων δικαιωμάτων και θεμελιωδών ελευθεριών καθώς και του κράτους δικαίου οι οποίες αναγνωρίζονται από τις συνθήκες;

Απάντηση του κυρίου Vitorino εξ ονόματος της Επιτροπής

(13 Οκτωβρίου 2000)

Ο έλεγχος της συμπεριφοράς των δικαστών δεν είναι αρμοδιότητα της Επιτροπής αλλά των αρμόδιωνπηρεσιών σύμφωνα με τα εθνικά νομοθετικά και δικαστικά συστήματα. Στηνπόθεση στην οποία αναφέρεται το αξιότιμο μέλος του Κοινοβουλίου αρμόδιοι είναι ο εφέτης και το ακυρωτικό δικαστήριο.

Όσον αφορά τα άρθρα του ιταλικού ποινικού κώδικα, δεν είναι επίσης αρμοδιότητα της Επιτροπής να κρίνει εάν είναι συμβιβάσιμα με την συνθήκη ΕΚ. Η θέσπιση των ποινικών κανόνων είναι αρμοδιότητα των κρατών μελών ενώ το Ευρωπαϊκό Δικαστήριο είναι αρμόδιο για θέματα σχετικά με την παραβίαση του κοινοτικού δικαίου.

Αν αντιθέτως το πρόσωπο στο οποίο αναφέρεται το αξιότιμο μέλος του Κοινοβουλίου θεωρεί ότι ήταν θύμα παραβίασης της Ευρωπαϊκής Σύμβασης Ανθρωπίνων Δικαιωμάτων, θα πρέπει να απευθυνθεί στο Ευρωπαϊκό Δικαστήριο Ανθρωπίνων Δικαιωμάτων του Στρασβούργου. Εντούτοις η προσφυγή στο Δικαστήριο δεν μπορεί να γίνει πριν από την εξάντληση των εθνικών ενδίκων μέσων και αφού μεσολαβήσουν έξι μήνες από την έκδοση τελεσίδικης απόφασης του εθνικού δικαστηρίου.
ΓΡΑΠΤΗ ΕΡΩΤΗΣΗ E-2928/00

υποβολή: Mario Mauro (PPE-DE) και Giorgio Lisi (PPE-DE) προς την Επιτροπή

(19 Σεπτεμβρίου 2000)

Θέμα: Κλωνοποίηση ανθρωπίνων εμβρύων

Η ανθρώπινη ζωή αρχίζει με την έναρξη της αυτόνομης ανάπτυξης του νέου οργανισμού. Η κλωνοποίηση ανθρωπίνου εμβρύου, με οποιονδήποτε τρόπο και αν γίνεται, προϋποθέτει πάντοτε την καταστροφή του κλωνοποιημένου εμβρύου και των λοιπών παραγώγων της κλωνοποίησης.

Τούτου δοθέντος, σε ποιες δράσεις σκοπεύει να προβεί η Επιτροπή της Ευρωπαϊκής Ένωσης για την προστασία των θεμελιωδών δικαιωμάτων του ατόμου και το σταμάτημα αυτού του χωρίς κανόνες ανταγωνισμού;

Δεν θεωρεί η Επιτροπή ότι τα ανθρώπινα δικαιώματα και ο σεβασμός της ανθρώπινης αξιοπρέπειας, ήδη από της συλλήψεως, πρέπει να αποτελούν σταθερή αναφορά της πολιτικής και νομοθετικής δραστηριότητας;

Κάλεσε η Επιτροπή την Ευρωπαϊκή Ομάδα για την ηθική των επιστημών και των νέων τεχνολογιών να γνωμοδοτήσει επί του θέματος;

Απάντηση του κ. Prodi εξ ονόματος της Επιτροπής

(24 Οκτωβρίου 2000)

Ο σεβασμός των δικαιωμάτων του ανθρώπου και των θεμελιωδών ελευθεριών είναι εγγεγραμμένος στη Συνθήκη για την Ευρωπαϊκή Ένωση (άρθρο 6), και αποτελεί μία από τις ιδρυτικές αρχές της Ένωσης.

Η Ευρωπαϊκή Ομάδα Δεοντολογίας (ΕΟΔ) προετοιμάζει μία γνώμη για τα Δεοντολογικά θέματα που συνδέονται με την έρευνα επί των ανθρώπινων βλαστικών κυττάρων και τις εφαρμογές της, η οποία θα δημοσιευθεί την 15 Ιουλίου 2000.
ΓΡΑΠΤΗ ΕΡΩΤΗΣΗ E-2219/00

υποβολή: Avril Doyle (PPE-DE) προς το Συμβούλιο

(11 Ιουλίου 2000)

Θέμα: Παιδιά στρατιώτες στην Αφρική

Δεδομένου ότι σε πολλές συγκρούσεις στην Αφρική συμμετέχουν παιδιά στρατιώτες, τα περισσότερα από τα οποία έχουν απαχθεί, ότι αυτή η πρακτική έχει σοβαρές ψυχολογικές, συναισθηματικές, κοινωνικές και σωματικές επιπτώσεις για τα θύματά της και την κοινωνία καθώς και ότι η επανένταξη αυτών των παιδιών στην κοινωνία μετά την απόδραση ή την απελευθέρωσή τους είναι εξαιρετικά δύσκολη, μπορεί να σκιαγραφήσει το Συμβούλιο τη στρατηγική της Ευρωπαϊκής Ένωσης για την αντιμετώπιση αυτής της κατάστασης εν γένει, τι πράττει η ΕΕ ειδικά για να εμποδίσει τις απαγωγές παιδιών για στρατολόγηση και ποια βοήθεια προσφέρει η ΕΕ για να διευκολύνει την επανένταξη αυτών των παιδιών στην κοινωνία;

Απάντηση

(20 Νοεμβρίου 2000)

Η στρατηγική της Ευρωπαϊκής Ένωσης για την εξασφάλιση της προστασίας των παιδιών στις ένοπλες συγκρούσεις στην Αφρική και σε άλλα μέρη του κόσμου, εντάσσεται στο πλαίσιο των προσπαθειών που καταβάλλει ολόκληρη η διεθνής κοινότητα, βάσει της Σύμβασης για τα δικαιώματα του παιδιού, του 1989, και των αποφάσεων 1261(1999) και 1314(2000) του Συμβουλίου Ασφαλείας των Ηνωμένων Εθνών για τα παιδιά που συμμετέχουν σε ένοπλες συγκρούσεις. Στο πλαίσιο αυτό, η ΕΕ προωθεί κυρίως τηνπογραφή των δυο προαιρετικών πρωτοκόλλων της Σύμβασης για τα δικαιώματα του παιδιού, το ένα εκ των οποίων αφορά τη συμμετοχή παιδιών σε ένοπλες συγκρούσεις.

Επιπλέον, το Συμβούλιο εκτιμά ότι πρέπει να αντιμετωπισθούν οι παράγοντες που συντελούν στα δεινοπαθήματα των παιδιών. Ένας από τους παράγοντες αυτούς είναι η πρόσβαση στα όπλα και ιδίως στα φορητά όπλα μικρού διαμετρήματος. Υπό το πρίσμα αυτό, το Συμβούλιοιοθέτησε έναν κώδικα συμπεριφοράς για τις εξαγωγές όπλων και μια κοινή δράση για τα φορητά όπλα. Η Ευρωπαϊκή Ένωσηποστηρίζει σθεναρά την προετοιμασία και τη διεξαγωγή, το 2001, μιας διάσκεψης των Ηνωμένων Εθνών με θέμα όλες τις πτυχές του παράνομου εμπορίου των φορητών όπλων μικρού διαμετρήματος.

Στο πλαίσιο της κοινής εξωτερικής πολιτικής και πολιτικής ασφάλειας της Ευρωπαϊκής Ένωσης, το Συμβούλιο παροτρύνει συστηματικά και τακτικά όλα τα εμπλεκόμενα σε ένοπλες συγκρούσεις μέρη να σέβονται τα δικαιώματα του παιδιού, και να επιτρέπουν στις ανθρωπιστικές οργανώσεις την πλήρη πρόσβαση, με ασφάλεια και χωρίς εμπόδια, στα παιδιά που πλήττονται από τις ένοπλες συγκρούσεις.

Όσον αφορά την ανθρωπιστική βοήθεια που παρέχει η Ευρωπαϊκή Κοινότητα με σκοπό την επανένταξη των παιδιών στρατιωτών στην κοινωνία, ο αξιότιμος κύριος Βουλευτής καλείται να απευθυνθεί στην Ευρωπαϊκή Επιτροπή, η οποία έχει επιφορτιστεί, βάσει του κανονισμού του Συμβουλίου 975/1999(1), με την εφαρμογή προγραμμάτων που άπτονται του τομέα αυτού.

(1) ΕΕ L 120 της 8.5.1999, σελ. 1.
ΓΡΑΠΤΗ ΕΡΩΤΗΣΗ E-2995/00

υποβολή: John Cushnahan (PPE-DE) προς το Συμβούλιο

(25 Σεπτεμβρίου 2000)

Θέμα: Ngawang Sangdrol

Γνωρίζει το Συμβούλιο το θέμα των συνθηκών κράτησης της Ngawang Sangdrol που η ποινή της βασίζεται στην ειρηνική άσκηση του δικαιώματος έκφρασης και ελευθερίας συνείδησης;

Πώς σκοπεύει το Συμβούλιο να εξασφαλίσει ότι δεν θα συνεχιστεί η κακομεταχείρισή της και θα τύχει της απαραίτητης ιατρικής περίθαλψης;

Απάντηση

(30 Νοεμβρίου 2000)

Το Συμβούλιο έχει επιληφθεί της επί συμβάσας το 92 καταδίκης της Ngawang Sangdrol, της οποίας η κράτηση έχει παραταθεί κατ'επανάληψη.

Η Ευρωπαϊκή Ένωση αναφέρθηκε, στις επαφές της με τις κινεζικές αρχές, στη περίπτωση της Nwagang Sangdrol, καθώς και άλλων προσώπων που τιμωρήθηκαν για την άσκηση των θεμελιωδών τους δικαιωμάτων, όπως η ελευθερία της συνειδήσεως, της έκφρασης, του συνεταιρίζεσθαι ή του θρησκεύεσθαι.

Κατά την τελευταία συνεδρίαση του διαλόγου σχετικά με τα ανθρώπινα δικαιώματα μεταξύ της ΕΕ και της Κίνας (Πεκίνο, 29 Σεπτεμβρίου 2000), η Τρόικα εξέφρασε την ανησυχία της όσον αφορά τηνγεία της Ngawang Nangdrol και ζήτησε να ληφθούν μέτρα επιείκειας σχετικά με το άτομό της.
ΓΡΑΠΤΗ ΕΡΩΤΗΣΗ E-2927/00

υποβολή: Olivier Dupuis (TDI) προς την Επιτροπή

(19 Σεπτεμβρίου 2000)

Θέμα: 50ή ημέρα απεργίας πείνας του Taoufik Chaeb

Φυλακισμένος από τις 28 Αυγούστου 1996 για συμμετοχή σε μη αναγνωρισμένη οργάνωση (En Nahdha) και για τη διοργάνωση παράνομων συναθροίσεων, ο κ. Taoufik Chaeb καταδικάστηκε σε οκτώμισι χρόνια φυλάκιση. Στις 10 Ιουλίου αυτού του έτους ο κ. Taoufik Chaeb ξεκίνησε απεργία πείνας με αίτημα την απελευθέρωσή του αφού έχει καταδικασθεί τρεις φορές για τις ίδιες πράξεις.

Μετά την επίσκεψη που πραγματοποίησε στις 18 Αυγούστου στις πολιτικές φυλακές της Τύνιδας, η σύζυγος του κ. Chaeb έκανε γνωστή τη διαρκώς επιδεινούμενη κατάσταση τηςγείας του συζύγου της, ο οποίοςποφέρει από έλκος και ταχυκαρδία. Σύμφωνα με την Εθνική Επιτροπή Πολιτικών Ελευθεριών στην Τυνησία, ο κ. Chaeb αδυνατεί πλέον να σταθεί όρθιος και αρθρώνει τα λόγια του με μεγάλη δυσκολία. Τέλος, οι αρχές των φυλακών της Τύνιδας εξακολουθούν να μην επιτρέπουν στη δικηγόρο του, Radhia Nassraoui, να συναντήσει τον πελάτη της.

Είναι ενήμερη η Επιτροπή για τη σοβαρή επιδείνωση της κατάστασης τηςγείας του κ. Chaeb; Αν ναι, ποιες πρωτοβουλίες πήρε για να εμποδίσει την ολοκλήρωση μιας νέας και πολλοστής τραγωδίας σε μια χώρα που προβάλλεται ως το πρότυπο για τη πολιτική σύνδεσης της Ευρωπαϊκής Ένωσης; Επίσης, έχει επίγνωση η Επιτροπή ότι η συμμετοχή του κ. Chaeb στην οργάνωση En Nahdha δεν είναι πιθανώς ξένη σε μια ορισμένη αδιαλλαξία που κάποιοι στην Τύνιδα μπορεί να βλέπουν ευμενώς, προκειμένου να αναστήσουν τον αποκαλούμενο ισλαμικό κίνδυνο και να δικαιολογήσουν έτσι μια αυταρχική εκτροπή η οποία αμφισβητείται διαρκώς και περισσότερο τόσο στο εσωτερικό της χώρας όσο και στους κόλπους της διεθνούς κοινότητας;

Απάντηση του κ. Patten εξ ονόματος της Επιτροπής

(5 Οκτωβρίου 2000)

Σύμφωνα με τις πληροφορίες που διαθέτει η Επιτροπή, ο κ. Taoufik Chaeb έλαβε χάρη στις 30 Αυγούστου 2000 και επέστρεψε στην οικία του. Ο πρώην κρατούμενος πραγματοποιούσε απεργία πείνας από τις 10 Ιουλίου 2000. Ο κ. Chaeb (36 ετών), μέλος του ισλαμικού κινήματος Ennahda είχε καταδικαστεί σε δύο ποινές δυόμισι ετών και βρισκόταν στη φυλακή εδώ και έξι μήνες. Κατά το παρελθόν είχε ήδη εκτίσει ποινή τριάμισι ετών.
ΓΡΑΠΤΗ ΕΡΩΤΗΣΗ E-2731/00

υποβολή: Christopher Huhne (ELDR) προς το Συμβούλιο

(3 Αυγούστου 2000)

Θέμα: Αιτούντες άσυλο

Δύναται το Συμβούλιο να δηλώσει τον αριθμό των ατόμων που έχουν ζητήσει άσυλο, σε κάθε κράτος μέλος, για κάθε έτος της τελευταίας πενταετίας και σε τί ποσοστό εξ αυτών έχει, μέχρι σήμερα, χορηγηθεί άσυλο σε κάθε περίπτωση;

Δύναται το Συμβούλιο να δηλώσει ποιό ήταν, για κάθε έτος της τελευταίας πενταετίας, το ποσοστό των αιτούντων άσυλο που προέρχεται από χώρες που ευρίσκονται ή ευρέθηκαν πρόσφατα σε κατάσταση εμφύλιας σύρραξης;

Απάντηση

(16 Νοεμβρίου 2000)

Όσον αφορά τα στατιστικά στοιχεία σχετικά με τους αιτούντες άσυλο, το Συμβούλιο θα ήθελε να παραπέμψει τον αξιότιμο κ. βουλευτή στα τακτικά δελτία που δημοσιεύει η Eurostat καθώς και στις εξαιρετικές στατιστικές τις οποίες έχει δημοσιεύσει η Ύπατη Αρμοστεία των Ηνωμένων Εθνών για τους Πρόσφυγες και οι οποίες είναι διαθέσιμες στη θέση της στο Internet στο www.unhcr.ch.
ΓΡΑΠΤΗ ΕΡΩΤΗΣΗ E-2608/00

υποβολή: Dorette Corbey (PSE) προς την Επιτροπή

(1 Αυγούστου 2000)

Θέμα: Εφαρμογή της οδηγίας περί της προστασίας των πτηνών

Στις 13 Ιουλίου 2000 έλαβα καταγγελία φέρουσα σχεδόν 100 000πογραφές πολιτών που ανησυχούν για την έκταση στην οποία εφαρμόζεται η θήρα πτηνών στη Γαλλία. Ορισμένες μέθοδοι σύλληψης είναι βάναυσες χωρίς λόγο και γι' αυτό πρέπει να απαγορευθούν. Επιπλέον ορισμένες μέθοδοι σύλληψης (κολλώδεις ράβδοι, δίκτυα) δεν λαμβάνουνπόψη τις διαφορές μεταξύ των ειδών και γι’ αυτό πρέπει να απαγορεύονται κατά τις περιόδους αποδημίας και επώασης.

1. Γνωρίζει η Επιτροπή τις νομοθετικές ρυθμίσεις που διέπουν τη σύλληψη πτηνών στη Γαλλία;

2. Γνωρίζει η Επιτροπή σε ποια έκταση εφαρμόζεται η πρακτική της σύλληψης πτηνών στη Γαλλία;

3. Εκτιμά η Επιτροπή ότι αυτές οι νομοθετικές ρυθμίσεις και/ή οι πρακτικές δεν συνάδουν με την οδηγία περί της προστασίας των πτηνών;

4. Ποια μέτρα προτίθεται να λάβει η Επιτροπή;

Απάντηση της κας Wallstrm εξ ονόματος της Επιτροπής

(29 Σεπτεμβρίου 2000)

Η Επιτροπή γνωρίζει τις κύριες νομικές διατάξεις που αφορούν την παγίδευση πουλιών στη Γαλλία, αφού επιβάλλεται στα κράτη μέλη με το άρθρο 18 της οδηγίας του Συμβουλίου 79/409/ΕΟΚ της 2 Ιουλίου 1979 για την διατήρηση των άγριων πουλιών(1), να κοινοποιούν τα κείμενα της εθνικής τους νομοθεσίας που θεσπίζουν σχετικά.

Επιπλέον, με το άρθρο 9.3 της οδηγίας του Συμβουλίου 79/409/ΕΟΚ ζητείται τα κράτη μέλη ναποβάλουν κάθε χρόνο έκθεση στην Επιτροπή περί των παρεκκλίσεων από τις διατάξεις των άρθρων 5, 6, 7 και 8. Στα πλαίσια αυτά αναφέρονται οι δραστηριότητες που έχουν σχέση με την παγίδευση των πουλιών.

Η Επιτροπή εκτιμά ότι η γαλλική νομοθεσία που αφορά την προστασία ειδών άγριων πουλιών καλύπτει όλα τα είδη των πουλιών που επιβάλλεται να προστατευθούν, σε συμφωνία με το άρθρο 5 της οδηγίας του Συμβουλίου 79/409/ΕΟΚ και διαρρυθμίζει όλες τις απαγορεύσεις του άρθρου αυτού, περιλαμβανομένης και της σκόπιμης θανάτωσης ή αιχμαλωσίας με οποιαδήποτε μέθοδο. Σχετικά με την πρακτική παγίδευσης πουλιών, η Επιτροπή διερευνά ορισμένες περιπτώσεις καταγγελιών αναφερομένων σε καταχρηστική εφαρμογή των παρεκκλίσεων του άρθρου 9.

Όταν η Επιτροπή έχει ενδείξεις ότι εφαρμόζονται πρακτικές παγίδευσης πουλιών ασυμβίβαστες προς τις διατάξεις της οδηγίας, κανονικά ανοίγει φάκελο παράβασης ώστε να είναι σε θέση να αξιολογήσει παραπέρα κάθε καταγγελία στα πλαίσια του άρθρου 226 (πρώην άρθρο 169) της συνθήκης ΕΚ.

(1) ΕΕ L 103 της 25.4.1979.
ΓΡΑΠΤΗ ΕΡΩΤΗΣΗ E-3054/00

υποβολή: Anneli Hulthn (PSE) προς την Επιτροπή

(28 Σεπτεμβρίου 2000)

Θέμα: Δυνατότητες των ατόμων με ειδικές ανάγκες να συμμετέχουν στην ελεύθερη κυκλοφορία εντός της Ε. Ε.

Σύμφωνα με το άρθρο 13 της Συνθήκης του Άμστερνταμ κάθε πολίτης της Ε. Ε. πρέπει να έχει τη δυνατότητα να συμμετέχει στην ελεύθερη κυκλοφορία εντός της Ένωσης. Εν τούτοις, για τα άτομα με ειδικές ανάγκες διαφόρων μορφών, που χρειάζονται ειδικά μέσα μεταφοράς και προσωπική βοήθεια, αυτή η ελεύθερη κυκλοφορία εξακολουθεί να είναι πολύ περιορισμένη.

Ποια μέτρα θεωρεί η Επιτροπή αναγκαία για να διευκολύνει τα άτομα με ειδικές ανάγκες να διασχίζουν τα σύνορα μεταξύ των κρατών μελών: Αναμένεται άραγε ότι θα επιτευχθούν αποτελέσματα στον τομέα αυτό εντός λογικής προθεσμίας;

Απάντηση της κας Διαμαντοπούλου εξ ονόματος της Επιτροπής

(24 Οκτωβρίου 2000)

Η ανησυχία που εξέφρασε το αξιότιμο μέλος του Κοινοβουλίου είναι ακριβώς εκείνη η οποία οδήγησε την Επιτροπή κατά την έκδοση στις 12 Ιουλίου 2000 της ανακοίνωσής της προς το Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών, Για μία Ευρώπη χωρίς φραγμούς για τα άτομα με ειδικές ανάγκες(1). Πράγματι, το έγγραφο αυτόπογραμμίζει ότι η κινητικότητα έχει κρίσιμη σημασία για την εξασφάλιση πλήρους συμμετοχής στην οικονομική και κοινωνική δραστηριότητα και, αντίθετα, η έλλειψη κινητικότητας είναι παράγοντας που περιορίζει την αποτελεσματικότητα των δικαιωμάτων των ατόμων με ειδικές ανάγκες, συμπεριλαμβανομένου και εκείνου της ελεύθερης κυκλοφορίας.

Κατά συνέπεια, έχουν προσδιορισθεί από την Επιτροπή σαράντα περίπου κοινοτικές πρωτοβουλίες που μπορούν βραχυπρόθεσμα, μεσοπρόθεσμα και μακροπρόθεσμα να ευνοήσουν τη δυνατότητα πρόσβασης στις μεταφορές και στιςποδομές για τα άτομα με ειδικές ανάγκες. Το αξιότιμο μέλος παρακαλείται να ανατρέξει στην εν λόγω ανακοίνωση για περισσότερες πληροφορίες.

(1) COM(2000)284 τελικό.
ΓΡΑΠΤΗ ΕΡΩΤΗΣΗ E-2922/00

υποβολή: Charles Tannock (PPE-DE) προς την Επιτροπή

(19 Σεπτεμβρίου 2000)

Θέμα: Σφαγή δελφινιών

Ανησυχεί η Επιτροπή για το γεγονός ότι πολλά δελφίνια θανατώνονται καιποφέρουν επειδή πιάνονται στα αλιευτικά δίκτυα; Για ποιον λόγο η Επιτροπή αποφάσισε να μην συμμετάσχει στην τρίτη συνεδρίαση της Συμφωνίας για την Προστασία Μικρών Κητωδών της Βαλτικής και Βόρειας Θάλασσας (Ascobans) η οποία διεξήχθη στο Μπρίστολ στις 28 Ιουλίου και της οποίας εκπρόσωποι από οκτώ βορειοευρωπαϊκά κράτη συμφώνησαν να καλέσουν την Επιτροπή να συμπεριλάβει στη σημερινή αναθεώρηση της Κοινής Αλιευτικής Πολιτικής δράση για τη μείωση του αριθμού των δελφινιών που σκοτώνονται κάθε έτος;

Κοινή απάντηση του κ. Wallstrm εξ ονόματος της Επιτροπής στις γραπτές ερωτήσεις E-2791/00 και E-2922/00

(10 Οκτωβρίου 2000)

Η Επιτροπή εκφράζει ανησυχίες σχετικά με τον αριθμό των μη σκοπουμένης αλίευσης κητοειδών και άλλων συναφών θηλαστικών κατά τις αλιευτικές δραστηριότητες. Η Επιτροπή καλωσορίζει τις προσπάθειες μελών που έχουν συνάψει τη συμφωνία για τη διατήρηση των μικρών κητοειδών στη Βαλτική και τη Βόρεια Θάλασσα (Ascobans), με τη μείωση των αλιευομένων κητοειδών από αλιευτικές επιχειρήσεις. Η Επιτροπή ελπίζει ότι τα κράτη μέλη θα συνεχίσουν τις προσπάθειές τους σε επίπεδο Συμβουλίου της Κοινότητας.

Λόγω βεβαρημένου προγράμματος εργασίας στον τομέα της προστασίας της φύσης και ανεπαρκών πόρων, η Επιτροπή αποφάσισε να μη δεχθεί την πρόσκληση συμμετοχής της ως παρατηρητού στην τελευταία διάσκεψη του Ascobans στο Bristol.

Ωστόσο, έστω και αν δεν είναι η Κοινότητα συμβαλλόμενο μέρος της συμφωνίας Ascobans, τα δελφίνια και οι φώκαινες προστατεύονται στα πλαίσια της οδηγίας του Συμβουλίου 92/43/ΕΟΚ της 21ης Μαΐου 1992 για την διατήρηση των φυσικών οικοτόπων και της άγριας πανίδας και χλωρίδας(1). Σύμφωνα με το άρθρο 12 συγκεκριμένα, τα κράτη μέλη θαιοθετήσουν σύστημα αυστηρής προστασίας των ζωϊκών ειδών στη φυσική περιοχή διαβίωσής τους απαγορεύοντας την σκόπιμη σύλληψή τους και παρενόχλησή τους. Τα κράτη μέλη θα εφαρμόσουν επίσης ένα σύστημα παρακολούθησης των τυχαίων συλλήψεων και θανατώσεων των ζώων.

Η Επιτροπήπενθύμιζε στα κράτη μέλη τιςποχρεώσεις τους, στην πρόσφατη τελευταία συνεδρίαση της επιτροπής που έχει συσταθεί δυνάμει της οδηγίας για τους οικοτόπους.

(1) ΕΕ L 206 της 22.7.1992.
ΓΡΑΠΤΗ ΕΡΩΤΗΣΗ E-2460/00

υποβολή: Armando Cossutta (GUE/NGL) προς το Συμβούλιο

(24 Ιουλίου 2000)

Θέμα: Επίθεση σε ιταλούς δημοσιογράφους

Την Κυριακή 2 Ιουλίου, πριν από τον τελικό του ευρωπαϊκού πρωταθλήματος ποδοσφαίρου που διεξήχθη στο Ρότερνταμ της Ολλανδίας, παρακολουθήσαμε ένα θλιβερό επεισόδιο σε βάρος ενός ιταλικού τηλεοπτικού συνεργείου. Το τελευταίο αυτό, αποτελούμενο από 3 δημοσιογράφους και 4 οπερατέρ κατέγραφε τους αναχρονιστικούς αρχιτεκτονικούς φραγμούς της αθλητικής εγκατάστασης, τους οποίους έπρεπε να αντιμετωπίσει μια ομάδα 140 ιταλών με ειδικά προβλήματα που είχε φτάσει στο Ρότερνταμ για να παρακολουθήσει τη συνάντηση. Ξαφνικά το συνεργείο εμποδίστηκε από το να καταγράψει τη σκηνή και απομακρύνθηκε δια της βίας από το προσωπικό του σταδίου, στη συνέχεια δε παρενέβη με βίαιο τρόπο η αστυνομία κακομεταχειριζόμενη τους δημοσιογράφους, τραυματίζοντας έναν από αυτούς (η όλη ενέργεια τεκμηριώνεται από τηλεοπτικές λήψεις) και συλλαμβάνοντας τέλος όλο την ομάδα.

1. Δεν θεωρεί το Συμβούλιο ότι οι ολλανδικές αρχές αντέδρασαν βίαια στην προσπάθειά τους να αποκρύψουν τις ελλείψεις της αθλητικής τους εγκατάστασης σε βάρος ατόμων με ειδικές ανάγκες;

2. Δεν θεωρεί το Συμβούλιο ότι πρόκειται για μια σκανδαλώδη ενέργεια εκφοβισμού και φίμωσης του Τύπου;

3. Δεν θεωρεί το Συμβούλιο ότι η ελευθεροτυπία,πό το πρίσμα τέτοιων επεισοδίων, μακράν απέχει από του να αναγνωρίζεται σε όλα τα κράτη μέλη της Ένωσης;

Κοινή απάντηση στις γραπτές ερωτήσεις Ε-2460 και Ε-2487/00

(7 Νοεμβρίου 2000)

Η κατάσταση την οποία περιγράφει ο Αξιότιμος Βουλευτής δεν εμπίπτει στην αρμοδιότητα του Συμβουλίου.